સરકારી અધિકારીઓએ જણાવ્યું હતું કે કોઈ મુસાફર ઉપર પગલાં ભરવા માટે પાઈલટ ફરિયાદ કરશે પછી તેના ઉપર એરલાઈન્સની કમિટી તપાસ કરશે. તપાસ સમિતિએ ૩૦ દિવસમાં અહેવાલ આપવાનો રહેશે. એ પછી ઉડ્ડયન મંત્રાલય જે તે પેસેન્જર ઉપર પ્રતિબંધ મૂકશે. નાગરિક ઉડ્ડયન મંત્રાલયના રાજ્યમંત્રી જયંત સિન્હાએ આ ત્રણે સ્તરે પગલાં ભરાશે તેવી જાણકારી આપી હતી. રાજ્યમંત્રીએ કહ્યું હતું કે વિમાનમાં પ્રવાસ કરતા યાત્રિકોની સુવિધા અને સુરક્ષા વધે તે માટે નિયમોમાં ફેરફાર કરવામાં આવ્યો છે.